OMAVALVONTASUUNNITELMAN SEURANTARAPORTTI 1.5.-31.8.2026

PALVELUPAIKAT
· asukaspaikkojen täyttäminen tapahtuu ensisijaisesti hyvinvointialueen palveluohjauksen kautta. Ympärivuorokautisen ja yhteisöllisen asumisen paikkojen ollessa täynnä otetaan asukkaaksi omien asuntohakemusten kautta itsemaksava asukas. Seurantajaksolla asukaspaikat olivat täynnä. Ympärivuorokautisessa palvelu asumisessa 43 ja yhteisöllisessä asumisessa 9 asukasta, itsemaksavia asukkaita oli 8

HENKILÖSTÖN RIITTÄVYYS
· asumispalveluissa henkilöstömitoituksen toteutumista seurataan säännöllisesti 
kuuden viikon seurantajaksoissa. Seurannan tavoitteena on varmistaa, että henkilöstöresurssit vastaavat Nurmeskodin asukkaiden hoidon ja palvelun tarpeita sekä tukevat turvallisen ja laadukkaan hoidon toteutumista. THL:n henkilöstömitoitusseurantajakso oli 6.-26.4.2026. Toteutunut henkilöstömitoitus seurantajaksolla ympärivuorokautisessa palveluasumisessa oli Nurmeskoti 1:ssä 0,62 ja Nurmeskoti 2:ssa 0,64

RAI-ARVIOINTIEN KAUTTA SEURATTAVAT HERÄTTEET SEURANTAJAKSOLLA
Asumispalveluissa asukkaiden RAI-arvioinnit tehdään vähintään kuuden kuukauden välein sekä aina tarvittaessa silloin, kun asukkaan toimintakyvyssä tai voinnissa havaitaan muutoksia.
· kaatumiset asuminen: tämä analyysi tunnistaa henkilöt, jotka ovat kaatuneet RAI-arviointia edeltäneiden 90 vuorokauden aikana. Tavoitetaso vuodelle 2026 ympärivuorokautisessa asumisessa on <8% ja yhteisöllisessä asumisessa <20% 
Nurmeskoti 1:ssä on ollut seurantajaksolla kaatumisia 19%:lla asukkaista 
Nurmeskoti 2:ssa on ollut seurantajaksolla kaatumisia18%:lla asukkaista  
· rajoitustoimien päivittäinen käyttö: tämä analyysi tunnistaa asiakkaat, joilla on ollut käytössä jokin liikkumista rajoittava väline päivittäin. Tämä analyysi ei sisällä sängyn laitojen käyttöä. Tavoitetaso vuodelle 2026 on <20%.
Nurmeskoti 1:ssä on ollut seurantajaksolla rajoitustoimia päivittäin käytössä 15%:lla asukkaista
Nurmeskoti 2:ssa on ollut seurantajaksolla rajoitustoimia päivittäin käytössä 19%:lla asukkaista
· painevaurioita tai painehaava: tämä analyysi tunnistaa asiakkaat, joilla on painevaurioita tai painehaava. Tavoitetaso vuodelle 2026 ympärivuorokautisessa asumisessa on 0%.
Nurmeskoti 1:ssä ja 2:ssa tavoitetaso toteutuu seurantajaksolla
· aliravitsemusriski: tunnistaa henkilöt, joiden BMI eli painoindeksi on alle 24 ja joilla on ollut painonpudotusta
Nurmeskoti1:ssä aliravitsemusriski seurantajaksolla oli 0%
Nurmeskoti 2:ssa on ollut seurantajaksolla yhdellä asukkaalla aliravitsemusriski 

ASIAKKAAN ASEMA JA OIKEUDET, ASIAKKAIDEN OSALLISUUS, ASIAKASPALAUTTEET, MUISTUTUKSET, KANTELUT
Asiakaspalautteiden avulla saadaan tietoa palveluidemme vahvuuksista sekä niistä osa-alueista, jotka vaativat korjaamista tai kehittämistä. Saatua palautetta hyödynnetään toiminnan ja palveluiden parantamisessa.
· asiakaspalautteet käsitelty Nurmeskodilla sovitun toimintatavan mukaisesti
· seurantajaksolla ei ole tullut muistutuksia tai kanteluita

RISKIENHALLINTA, VAARATAPAHTUMAILMOITUKSET, HENKILÖSTÖN EPÄKOHTAILMOITUKSET
· läheltä-piti tilanteita ei ole tullut esihenkilöiden käsiteltäviksi seurantajaksolla. Yksiköissä otetaan läheltä-piti tilanteiden ilmoittamista varten käyttöön sähköinen ilmoittamislinkki syksyllä 2026. Linkit löytyvät työntekijöiden koneiden työpöydiltä
· henkilöstön vaaratapahtuma- ja epäkohtailmoituksia ei ole tullut seurantajaksolla

OMAVALVONTASUUNNITELMAN KEHITTÄMISTOIMENPITEIDEN ETENEMINEN 2026
· jatkamme vaikeiden asioiden puheeksi ottamisen ja palautteen antamisen kehittämistä työyhteisössämme
· Kanta-palveluiden sosiaalihuollon asiakastietovarannon käyttöönotto -> on edelleen kesken. Noudatamme asiassa hyvinvointialueen aikataulua ja ohjeistusta
· laiteturvallisuussuunnitelman tekeminen -> aloittamatta

Seurantaraportin tehnyt Satu Tuomola 23.9.2026
